**Отчет**

За изпълнение дейността на НЧ „ Зинови Дойчинов – 1901” с. Трекляно, община Трекляно

 Уважаеми колеги и гости,

Днес 04.03.2020 г. сме се събрали да проведем отчетно събрание за дейността на НЧ „ Зинови Дойчинов – 1901” с. Трекляно за 2019 г.

На 1-ви март съвместно с децата от местното училище ОУ „Св. Климент Охридски” бе организирана изложба на ръчно изработени мартеници по случай 1-ви март деня на „Баба Марта”. На децата бяха раздадени мартеници ръчно изработени от талантливи баби от с. Трекляно.

НЧ „Зинови Дойчинов-1901г.” съвместно с ръководството на община Трекляно организираха на 8-ми март честване на международния ден на жената. За доброто настроение имаше концерт с музикална програма в салона на НЧ „Зинови Дойчинов- 1901”.

През месец април НЧ „Зинови Дойчинов- 1901” организира в центъра на с. Трекляно провеждане на кулинарна изложба на яйца и ръчно приготвени козунаци по случай Великденските празници.Организирана беше и музикална програма – концерт за доброто настроение на гражданите.

За отбелязване на деня на славянската писменост и култура на 24 май НЧ „Зинови Дойчинов -1901” съвместно с ОУ „Св. Климент Охридски” с. Трекляно организираха в салона на читалището – исторически обзор на „Крайще” – концерт и музикална програма от ученици от месното училище „Св. Климент Охридски” с. Трекляно.

На 1-ви юни в двора на ОУ „св. Климент Охридски” послучай „ Празник на детето” бе проведено състезание за най добра детска рисунка рисувана на асфалтова площадка.Организатори бяха училищното ръководство и НЧ „Зинови Дойчинов-1901”

През месец юли в центъра на с. Косово се проведе земляческа среща събор организиран от НЧ „Зинови Дойчинов -1901” с. Трекляно и кметския наместник на с. Косово. Музикална програма се грижи за доброто настроение на съборяните. Разходите за проведеното мероприятие са от бюджета на НЧ „Зинови Дойчинов – 1901”

На 15 август в художествената галерия графики на професор доктор „ Евтим Томов” с. Трекляно, община Трекляно област Кюстендил се проведе фото пленер „Край див като Кавказ”.

В края на месец август се проведе земляческа среща - събор в местността „Съборище” край черквата „св. Богородица” до извора „ Врелото” , който захранва с. Трекляно махали от с. Косово и с. Габрешевци с кристално чиста вода . Организирана бе богата музикална програма, която се грижеше за настроението на съборяните дошли на събора от с. Трекляно. Разходите за дейността също бяха поети от НЧ „Зинови Дойчинов – 1901”

През месец септември се проведе пленер за детска рисунка с учениците от местното ОУ „Св. Климент Охридски” , с. Трекляно.

На 1 ноември в художествената галерия „Евтим Томов” се проведе среща с местен писател - краевед и концерт от ученици от местното ОУ „Св. Климент Охридски”.

В художествената галерия на 20 декември се проведе културно мероприятие – „Кои ще ни дойде на гости” – кулинарна изложба на местни постни ястия.

На 25 декември в ОУ „Св. Климент Охридски” с. Трекляно община Трекляно съвместно с НЧ „Зинови Дойчинов-1901” с. Трекляно – конкурс за детска рисунка „ В очакване на Дядо Коледа”.

През 2018 г. НЧ „Зинови Дойчинов” изпълни своя план за дейности по предварително изготвения културен календар.